gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4810, del 02-08-2004 (2004/8138)

DECRET 124/2004, de 30 de juliol, del Consell de la Generalitat, pel qual cessa la senyora Isabel Villalonga Campos com a subdirectora del Gabinet d'Organització, de la Presidència de la Generalitat.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/8138


Data del document
:   30-07-2004

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 124/2004, de 30 de juliol, del Consell de la Generalitat, pel qual cessa la senyora Isabel Villalonga Campos com a subdirectora del Gabinet d'Organització, de la Presidència de la Generalitat. [2004/X8138]
  
En virtut del que disposen els articles 21.a), 35.b) i 40 de la Llei 5/1983, de 30 de desembre, de la Generalitat, de Govern Valencià, i a proposta del conseller de Presidència, en l'exercici de la facultat delegada en l'article 1.1 del Decret 11/2003, de 14 de juliol, del president de la Generalitat (DOGV núm. 4.546, de 17 de juliol), el Consell de la Generalitat, en la reunió del dia 30 de juliol de 2004, acorda el cessament, a petició pròpia, de la senyora Isabel Villalonga Campos com a subdirectora del Gabinet d'Organització, de la Presidència de la Generalitat, i li agraïx els servicis prestats.
  
El present decret tindrà efectes des del dia 31 de juliol de 2004.
  
València, 30 de juliol de 2004
  
El president de la Generalitat,
  
FRANCISCO CAMPS ORTIZ
  
El conseller de Presidència,
  
ALEJANDRO FONT DE MORA TURÓN
Diari Oficial de la Generalitat Valenciana


Sumari del DOGV 4756, del 19-05-2004 (2004/4889)

Informació pública del projecte d'autorització administrativa per a la distribució de gas natural al terme municipal de Calp (Alacant). Exp. CBREDE /2004/04.
-------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4889


Organisme emissor
:   Conselleria d'Infraestructures i Transport

Tipus de document
:   Anunci

Informació pública del projecte d'autorització administrativa per a la distribució de gas natural al terme municipal de Calp (Alacant). Exp. CBREDE /2004/04. [2004/F4889]
  
Als efectes previstos en la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), se sotmet a informació pública per a l'autorització administrativa i concurrència de projectes, la sol·licitud següent:
  
Peticionari:
  
- Gas Natural Cegas, SA, domiciliada al carrer del Gravador Esteve, 14, de València.
  
Objecte de la petició:
  
- Autorització administrativa regulada en l'article 73 de la llei citada per a subministrament de gas natural al municipi de Calp (Alacant).
  
Característiques de les instal·lacions:
  
- Canalització en MPA amb canonada de polietilé de les característiques següents:
  
PE-90 8.369 m
  
PE-110 1.662 m
  
PE-160 8.321 m
  
PE-200 15.638 m
  
Fi proposat:
  
- Subministrament de gas natural al municipi de Calp (Alacant).
  
Pressupost:
  
- Set-cents setanta-tres mil nou-cents quatre euros i quaranta-nou cèntims (773.904, 49 EUR).
  
Cosa que es fa pública perquè se'n prenga coneixement, i l'expedient podrà ser examinat a la seu del Servici Territorial d'Indústria, situat al carrer de Churruca, número 29, d'Alacant, i presentar les al·legacions que consideren oportunes, per triplicat, en el termini de 20 dies comptadors a partir del dia següent de la inserció d'este anunci.
Diari Oficial de la Generalitat Valenciana


Sumari del DOGV 4898, del 07-12-2004 (2004/12639)

RESOLUCIÓ de 13 de maig de 2004, de la Conselleria d'Economia, Hisenda i Ocupació, per la qual s'autoritza determinada generació de crèdits finalista del Fons Social Europeu en el capítol 4 del programa 323.10, Promoció de la Dona, per import de set-cents onze mil dos-cents vuitanta euros (711.280 e). Exp. 16.009/04-061.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4898

Data del DOGV
:   07-12-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/12708


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 de maig de 2004, de la Conselleria d'Economia, Hisenda i Ocupació, per la qual s'autoritza determinada generació de crèdits finalista del Fons Social Europeu en el capítol 4 del programa 323.10, Promoció de la Dona, per import de set-cents onze mil dos-cents vuitanta euros (711.280 e). Exp. 16.009/04-061. [2004/M12275]
  
La Conselleria de Benestar Social, en el marc del Programa Operatiu Integrat de la Comunitat Valenciana 2000-2006 i en coherència amb els compromisos assumits en qualitat d'òrgan executor de les actuacions orientades a afavorir la conciliació de la vida familiar i laboral, derivades de l'Eix 45 «Participació de les dones en el mercat de treball», i després d'una anàlisi dels nivells d'execució d'estes accions cofinançades pel Fons Social Europeu, ha proposat incrementar el pressupost d'ingressos en 711.280 euros, amb reflex en la dotació de les línies de subvenció T4917 i T4958 incloses en l'annex de transferències corrents del programa 323.10, Promoció de la Dona, així com la modificació corresponent en la distribució de fons per a ajustar-los als percentatges de cofinançament requerits.
  
En conseqüència, i en virtut del que disposen els articles 17 i 19 de la Llei 17/2003, de 30 de desembre, de Pressupostos de la Generalitat Valenciana per a l'exercici 2004, resolc:
  
Primer
  
S'autoritza l'increment en l'aplicació d'ingressos 490.00 «Fons Social Europeu. Submarc comunitari de suport», per import de 711.820 euros.
  
Segon
  
S'autoritza l'augment de crèdit en l'aplicació pressupostària 20.38.36.804.79.9 per import de 711.280 euros.
  
Tercer
  
S'autoritza la modificació en l'annex de transferències corrents del programa 323.10, Promoció de la Dona, de les línies de subvenció i pels imports que es detallen a continuació, així com la variació de fons cofinançadors derivada de l'aplicació dels percentatges de cofinançament :
  
Quart
  
Es modifica en la FP 3 que detalla els ingressos afectes al programa 323.10, les dades relatives a l'aplicació 490.00 que queden establides en els termes següents:
  
València, 13 de maig de 2004.- El conseller: Gerardo Camps Devesa.
Diari Oficial de la Generalitat Valenciana


Sumari del DOGV 4894, del 30-11-2004 (2004/11013)

Informació pública de la sol·licitud d'autorització d'explotació temporal de la secció A) denominada el Corral de los Serranos, per a les obres del transvasament Xúquer-Vinalopó.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/11618


Organisme emissor
:   Conselleria d'Empresa, Universitat i Ciència

Tipus de document
:   Anunci

Informació pública de la sol·licitud d'autorització d'explotació temporal de la secció A) denominada el Corral de los Serranos, per a les obres del transvasament Xúquer-Vinalopó. [2004/M11770]
  
L'empresa Reciclados del Mediterráneo, SL ha sol·licitat autorització d'explotació temporal de la secció A) denominada el Corral de los Serranos, per a les obres del transvasament Xúquer-Vinalopó, i consten en l'expedient projectes d'explotació, restauració i impacte ambiental, amb emplaçament al terme municipal de Villena.
  
Informació que es fa pública en compliment del que preceptua l'article 4 i de la Llei 2/1989, de 3 de març, de la Generalitat Valenciana, d'Impacte Ambiental i l'article 22 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, a fi que els qui es consideren afectats d'alguna manera per l'activitat de què es tracta, puguen formular per escrit, durant el termini de 30 dies hàbils, les observacions pertinents en aquest Servei Territorial d'Indústria i Energia d'Alacant.
Diari Oficial de la Generalitat Valenciana


Sumari del DOGV 4848, del 23-09-2004 (2004/9282)

Judici verbal número 1.037/2003. Cèdula de notificació.
-------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/9282


Organisme emissor
:   Jutjat de Primera Instància Número 1 de Castelló de la Plana

Tipus de document
:   Anunci

Judici verbal número 1.037/2003. Cèdula de notificació. [2004/A9282]
  
Procediment: assumpte civil 001.037/2003.
  
Judici: judici verbal 001.037/2003.
  
Part demandant: Juan José Gabriel Caballé.
  
Part demandada: Antonio Solá Ruiz i Ángel José Pérez Díaz.
  
Manuel Benedito Palos, secretari del Jutjat de Primera Instància número 1 de Castelló de la Plana, fa saber:
  
Que, en este Jutjat al meu càrrec i amb el número 1.037/2003, se seguixen les actuacions de judici verbal, més amunt esmentat, en les quals s'ha dictat amb data 10 de maig de 2004 la sentència que té l'encapçalament i decisió com es diu tot seguit:
  
«Sentència número 97/2004.
  
Castelló de la Plana, 10 de maig de 2004
  
Sofía Díaz García, magistrada jutgessa del Jutjat de Primera Instància número 1 de Castelló de la Plana i partit, ha vist les precedents actuacions de judici verbal, registrades amb el número 1.037/2003, instades per la procuradora María José Cruz Sorribes, en nom i representació de Juan José Gabriel Caballé, assistida pel lletrat Francisco José Ventura Nos, contra Antonio Solá Ruiz i Ángel José Pérez Díaz, en reclamació d'una quantitat, i resolc:
  
Decisió:
  
Que, estimant la demanda interposada per la procuradora María José Cruz Sorribes en nom i representació de Juan José Gabriel Caballé, condemne Antonio Solá Ruiz i Ángel José Pérez Díaz a pagar, de forma solidària, a l'actor la quantitat de 1.622,58 euros, més els interessos legals, i amb la imposició expressa de les costes produïdes.
  
Notifiqueu la present resolució a les parts, indicant-los que, contra ella, s'hi pot interposar un recurs d'apel·lació en el termini de cinc dies des de la seua notificació, recurs que s'ha de presentar davant d'este mateix Jutjat perquè siga remés posteriorment davant de l'Audiència Provincial, en la forma establida en els articles 457 i següents de la Llei d'Enjudiciament Civil.
  
Expediu un testimoni de la present resolució perquè conste en les actuacions, i que es trasllade l'original al llibre de sentències.
  
Esta és la meua sentència, que pronuncie, mane I firme.»
  
Atés que es desconeix el domicili o residència actual del demandat Antonio Solá Ruiz, mitjançant la provisió del dia de hui la magistrada jutgessa, de conformitat amb el que disposa l'article 497.2 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a dur a terme la diligència de notificació de sentència.
Diari Oficial de la Generalitat Valenciana


Sumari del DOGV 4669, del 14-01-2004 (2004/153)

Informació pública de la sol·licitud d'autorització ambiental integrada d'una nova planta de fabricació de niló 6 i copolímers a Castelló.
------------------------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/153


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'una nova planta de fabricació de niló 6 i copolímers a Castelló. [2004/X153]
  
De conformitat amb el que estableix l'article 16 de la Llei 16/2002 d'1 de juliol, de prevenció i control integrats de la contaminació, i l'article 22 del Decret 162/1990 de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989 de 3 de març, d'impacte ambiental, se sotmet a informació pública l'expedient núm. 83/03 IPPC, seguit a instància d'UBE Engineering Plastics, SA, amb CIF A-12569208 i domicili social al polígon industrial el Serrallo s/n, Castelló, que té per objecte l'atorgament de l'Autorització Ambiental Integrada i la Declaració d'Impacte Ambiental per a una instal·lació de fabricació de niló 6 (o poliamida 6) i copolímers.
  
- Peticionari: UBE Engineering Plastics, SA
  
- Emplaçament: polígon industrial el Serallo s/n, Castelló de la Plana.
  
- Projecte: Autorització Ambiental Integrada de la nova planta de producció de niló 6 i copolímers.
  
- Capacitat de producció: 10519 t/any, de les quals 720 són de niló 6, 6920 de copoliamida 6/66 i 2360 de copoliamida 6/12.
  
Fet que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se les al·legacions que s'estimen convenients per les corporacions i particulars interessat.
  
Durant aquest termini els interessats podran examinar els projectes presentats al Servei de Control Integrat de la Contaminació de la Conselleria de Territori i Habitatge, carrer Francesc Cubells, 7, de València i a l'Ajuntament de Castelló, on estarà exposada en hores d'atenció al públic.
Diari Oficial de la Generalitat Valenciana


Sumari del DOGV 4689, del 11-02-2004 (2004/974)

Informació pública de l'acceptació de delegacions efectuades en favor de la Diputació Provincial d'Alacant pel municipi de Novelda.
-----------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/974


Data del document
:   16-12-2003

Organisme emissor
:   Diputacio Provincial d'Alacant

Tipus de document
:   Resolució

Descriptors 

:   * Novelda
    * administració local
    * delegació de poders
    * recaptació d'impostos

Informació pública de l'acceptació de delegacions efectuades en favor de la Diputació Provincial d'Alacant pel municipi de Novelda. [2004/M974]
  
En compliment del que disposa l'article 7.2 de la Llei 39/1988, de 28 de desembre, Reguladora de les Hisendes Locals es publica l'acceptació de les delegacions efectuades per l'Ajuntament de Novelda, les condicions generals de les quals es publicaren en el Butlletí Oficial de la Província d'Alacant número 46, de data 24.02.1990, i el Diari Oficial de la Generalitat Valenciana número 1.261, de data 09.03.1990, en les matèries que a continuació s'assenyalen:
  
Les facultats de recaptació en període executiu dels deutes per liquidacions d'ingrés directe, i si escau, autoliquidacions que s'indiquen en l'annex II, amb l'abast, contingut i condicions de la Resolució número 10 del Ple provincial de data 21 de desembre de 1989.
  
Ajuntaments delegants
  
Novelda (ampliació)
  
ANNEX II
  
- Infraccions urbanístiques.
  
- Llicència d'obertura d'establiments.
  
- Llicències urbanístiques.
  
Les delegacions realitzades en favor d'esta Diputació Provincial pel municipi de Novelda tindran efecte des de l'1 de gener de 2003 i estaran vigents fins el 31 de desembre de 2003; quedaran tàcitament prorrogades, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
Diari Oficial de la Generalitat Valenciana


Sumari del DOGV 4773, del 11-06-2004 (2004/5945)

Informació pública de l'estudi de detall número 49, presentat sobre la parcel·la cadastral número 15815-07 (carrer de l'Actor José Codoñer, 11 i 13), de Godella.
-----------------------------------------------------------------------------------------------------------------------------------------------------------------

### Dades del document

Número de DOGV
:   4773

Data del DOGV
:   11-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5945


Organisme emissor
:   Ajuntament de Godella

Tipus de document
:   Anunci

Informació pública de l'estudi de detall número 49, presentat sobre la parcel·la cadastral número 15416-07 (carrer de l'Actor José Codoñer, 11 i 13), de Godella. [2004/Q5945]
  
César Bargues Ballester ha presentat, en data 20 d'abril de 2004, l'estudi de detall número 49, sobre l'àmbit de la parcel·la situada al número 11 i 13 del carrer de l'Actor José Codoñer, de Godella, i en compliment del que disposen els articles 52 i concordants de la Llei 6/1994, de 15 de novembre, de la Generalitat, Reguladora de l'Activitat Urbanística, mitjançant la Resolució de l'Alcaldia, de 26 de maig de 2004, s'ha decidit sotmetre a informació pública l'estudi de detall a què es fa referència, i s'anuncia mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. S'hi poden formular al·legacions al document esmentat durant el termini de 20 dies, comptadors des de la darrera publicació del present edicte.
Diari Oficial de la Generalitat Valenciana


Sumari del DOGV 4755, del 18-05-2004 (2004/4836)

Informació pública de la modificació del pla parcial del sector de sòl urbanitzable Vera-2.
-------------------------------------------------------------------------------------------

### Dades del document

Número de DOGV
:   4755

Data del DOGV
:   18-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4836


Organisme emissor
:   Ajuntament d'Alboraia

Tipus de document
:   Anunci

Informació pública de la modificació del pla parcial del sector de sòl urbanitzable Vera-2. [2004/Q4836]
  
Manuel Álvaro Manzano, alcalde de l'Ajuntament d'Alboraya, fent ús de les atribucions que em conferix l'article 21.1.j de la Llei Reguladora de les Bases de Règim Local, de 2 d'abril de 1985, i 45.2.b de la Llei Reguladora de l'Activitat Urbanística de la Generalitat Valenciana, de 15 de novembre de 1994, dicte la Resolució número 495 següent:
  
Atesa la proposta de modificació del pla parcial del sector de sòl urbanitzable Vera-2, formulada per l'agent urbanitzador Mercado de Construcciones, SA, que ha tingut l'entrada en este ajuntament el passat dia 30 d'abril de 2004.
  
Atesos els articles 55.1, en relació amb el 52, 45 i 46, tots ells de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, resolc:
  
Primer
  
Sotmetre a informació pública pel termini de 20 dies hàbils, mitjançant anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, la modificació del pla parcial del sector de sòl urbanitzable Vera-2 del Pla General d'Alboraya, presentada per Mercado de Construcciones, SA.
  
En este termini, comptador des de la publicació de l'anunci d'exposició pública en el Diari Oficial de la Generalitat Valenciana, es podrà consultar la documentació exposada al públic a l'ajuntament i presentar les al·legacions que les persones interessades estimen convenient en defensa dels seus drets.
  
Segon
  
Notificar la present resolució a Inversiones Montelimar, SL, i a Repsol Comercial de Productos Petrolíferos, SA, en la seua condició de titulars de drets sobre l'única parcel·la de titularitat privada afectada per la modificació, i s'haurà de publicar, així mateix, amb caràcter complementari i subsidiari d'esta notificació un edicte comprensiu del text íntegre de la present resolució en el Butlletí Oficial de la Província de València.
  
Tercer
  
La present resolució tindrà l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, exclusivament referit a l'àmbit que ocupa l'estació de servici i que es grafia als plànols de la proposta de modificació del pla parcial que se sotmet a informació pública, i no s'admetrà a tràmit, durant el període que dure la suspensió, qualsevol nova sol·licitud de llicència de parcel·lació de terrenys, edificació, demolició i obertura que s'hi poguera presentar dins de l'àmbit afectat per la suspensió.
Diari Oficial de la Generalitat Valenciana


Sumari del DOGV 4683, del 03-02-2004 (2004/735)

Informació pública de la modificació puntual número 4 al Pla General Municipal d'Almassora i correcció d'error en el mateix.
----------------------------------------------------------------------------------------------------------------------------

### Dades del document

Número de DOGV
:   4683

Data del DOGV
:   03-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/735


Organisme emissor
:   Ajuntament d'Almassora

Tipus de document
:   Anunci

Informació pública de la modificació puntual número 4 al Pla General Municipal d'Almassora i correcció d'error en el mateix. [2004/735]
  
L'ajuntament en Ple, en sessió ordinària celebrada el dia 12 de gener corrent, acordà sotmetre a informació pública la modificació puntual número 4 al Pla General d'Ordenació d'Almassora i es concedeix audiència pública a la correcció d'error advertit en l'Ordenança General 11. Sòl Urbanitzable. Fitxes urbanístiques.
  
De conformitat amb allò establit en l'article 38.2 de la Llei 6/1994, Reguladora de l'Activitat Urbanística, de la Generalitat Valenciana, se sotmet a informació pública per termini d'un mes, la modificació puntual del pla general, a comptar des de la publicació d'aquest anunci en el Diari Oficial de la Generalitat Valenciana. Tanmateix es concedeix audiència pública per termini d'un mes per la correcció d'error advertit en l'ordenança general 11. Sòl Urbanitzable. Fitxes urbanístiques.
  
Els documents relacionats tant en la modificació com en la correcció d'error queden exposats per a consulta en les dependències d'urbanisme d'aquest ajuntament, on es podran consultar de dilluns a divendres, en horari de 8'00 a 15'00 hores. Durant aquest termini es podran presentar al·legacions que es consideren convenients.
  
Amb la publicació d'aquest anunci en el Diari Oficial de la Generalitat Valenciana, queda suspés l'atorgament de les llicències i acords aprovatoris de programes en aquelles àrees del territori en les quals les determinacions del nou planejament suposen modificació del règim urbanístic vigent. Aquesta suspensió tindrà una duració màxima de dues anys, extingint-se en tot cas, quan s'aprove definitivament la modificació sotmesa a informació.